Samarqandda ona va bola ayolni “samosud” qilgani aks etgan video tarqaldi

Samarqand viloyati Ishtixon tumanida ona va bola ayolni “samosud” qilgani aks etgan video tarqaldi. Viloyat Ichki ishlar boshqarmasi matbuot kotibi holat yuzasidan “Bugun.uz”ga ma'lumot berdi.
Qayd etilishicha, tarmoqlarda tarqalgan video yuzasidan tergovga qadar tekshiruv harakatlari olib borilmoqda. Holat aybdorlariga nisbatan qonunda belgilangan tartibda qat'iy jazo choralari ko'rilib, jamoatchilikka ma'lumot berilishi aytilgan.

Avvalroq Buxoroda soliq idorasi xodimi boshchiligida erkakni “samosud” qilgan tadbirkorlar ushlangandi. Ular jabrlanuvchiga ruhiy tazyiq o'tkazib, bir necha marotaba urgan.